fJimiarum genus structura corporis et facultate quadam rationi analoga 
hominibus perquam affine , prae reliquis regni animalis civibus naturae scru¬ 
tatorum solertiam maxime semper exercuit, qui, quotquot illarum species 
essent, noscere, suisque museis inferre ut possent, summa contentione alla¬ 
bor arunt. Quorum quidem votis studiisque ea in re nihil faustius successit, 
quam Europaeorum ad alias orbis terrarum regiones accedentium industria, qua 
factum est, ut, quo majores in perscrutanda istarum regionum indole progressus 
fierent, eo major simiarum nondum cognitarum numerus delectus sit et speciei 
species addita. Nulla vero pars terrae varietate simiarum adeo praecellit, 
quam quae orbis novi appellatione audit, America, cujus in plagis quae 
habitant simiae, illas, quae in Asia et Africa reperiuntur , species 
quadraginta quatuor , casque structura minus dispares, non solum gene¬ 
rum et specierum diversitate, verum etiam numero duplo majore superant . 
Cum in hoc opere id solum mihi agendum proposuerim, ut simias 
Americae, vel potius Brasilia e incolas, oculis sistam, si, quas orbis 
antiquus nutrit, simias prolixius recensere, harumque ab illis discrimina 
altius rimare praetermiserim, peccasse haud videbor. Quare missis istis , 
ab ipsa re, quam tractandam suscepi, exordior. 
Quemadmodum in antiquo, ita et in novo orbe, zona torrida eique pro¬ 
xime adjacentes regiones ut a simiis inhabitentur, naturae quadam lege defi¬ 
nitum esse videtur. Mare gravius ex Hollandia in Brasiliam missus, ibique 
in provincia Pernambuco dicta per sex annos moratus, praeter plantas 
caetcraque a se visa animalia, simiarum etiam in istis locis degentium primus 
meminit, sex illarum species, extremis licet lineis, describens j. Ex his quidem 
quatuor Lichten steiniusj: simiam Apellam, capueinam, sciuream, 
1) Historia naturalis Brasilias Lugd. Batav. el Amstelodarni 1648. Fol. pag. 226 — 27 . 
2 ) Abhandlungen der honigt. Akademie der Wissenschaften in Berlin aus den Jahren 1814 — 1815 . S. 210. 
1 
